**OBRAZLOŽENJE OPĆEG DIJELA FINANCIJSKOG PLANA**

Kazneno tijelo : Zatvor u Osijeku

Šifra: RKP – 3252

**PRIHODI I PRIMICI**

Financijskim planom za 2023. godinu planirani su ukupni prihodi i primici u ukupnom iznosu od 2.982.494 eur, od čega se 2.950.335 eur odnosi na primitke i prihode iz proračuna, a 32.159 eur na primitke i prihode iz vlastitih sredstava Zatvora u Osijeku.

Projekcijom financijskog plana za 2024. godinu prihodi i primici su planirani u ukupnom iznosu od 2.969.529 eur, a za 2025. godinu u ukupnom iznosu od 2.898.600 eur. Prihodi iz proračuna za 2024. godinu su planirani u iznosu od 2.937.105 eur, a za 2025. godinu u iznosu od 2.866.945 eur. Projekcijama financijskog plana se ne očekuje povećanje vlastitih prihoda i primitaka, zbog ograničenih kapaciteta radnih i proizvodnih Zatvora u Osijeku.

**RASHODI I IZDACI**

Planirani rashodi i izdaci za 2023. godinu, te projekcije rashod i izdataka za 2024. i 2025. godinu su u skladu s propisanim limitima za pojedinu godinu.

Najznačajnije kategorije rashoda i izdataka u cjelokupnom planiranom razdoblju se odnose na naknade troškova zaposlenima i rashode za materijal i energiju. Zbog očekivanih inflatornih pritisaka koji se očekuju i u 2023. godini, u skladu s propisanim limitima planirani su veći rashodi za materijal i energiju za cjelokupno planirano razdoblje.

Vlastitim prihodima i primicima je predviđeno financiranje ostalih nespomenutih rashoda poslovanja (naknade za rad zatvorenika), te rashodi za nabavu neproizvedene dugotrajne imovine (ulaganje u građevinske objekte, te nabava opreme za održavanje i zaštitu.

**PRIJENOS SREDSTAVA IZ PRETHODNE I U SLJEDEĆU GODINU**

Budući da Zatvor u Osijeku može koristiti prihode i primitke iz vlastitih sredstava samo po odobrenju i dobivanju suglasnosti Središnjeg ureda za zatvorski sustav i probaciju, financijskim planom za 2023. godinu je predviđen prijenos sredstava ostvarenih radom zatvorenika, iz rabata ostvarenog u zatvorskoj prodavaonici i najma poslovnog prostora u ukupnom iznosu od 26.545 eur. Vlastitim sredstva prenesenima iz 2022. godine će se financirati nabava perilice za posuđe i druga oprema.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze |  1.756.611 kn (233.142 eur) |  1.974.628 kn (262.078 eur) |
| Dospjele obveze |  0,00 kn  |  25 kn (3,32 eur) |